CELEX: 52000SC0553
Language: el
Date: 2000-04-04
Title: Σχέδιο απόφασης του Συμβουλίου σύνδεσης ΕΚ-Τουρκίας σχετικά με τη σύσταση υποεπιτροπών της επιτροπής σύνδεσης - Σχέδιο της Κοινής Θέσης της Κοινότητας

Avis juridique important

|

52000SC0553

Σχέδιο απόφασης του Συμβουλίου σύνδεσης ΕΚ-Τουρκίας σχετικά με τη σύσταση υποεπιτροπών της επιτροπής σύνδεσης - Σχέδιο της Κοινής Θέσης της Κοινότητας  /* SEC/2000/0553 τελικό */  

Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ - ΤΟΥΡΚΙΑΣ σχετικά με τη σύσταση υποεπιτροπών της επιτροπής σύνδεσης - Σχέδιο της Κοινής Θέσης της Κοινότητας(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗΤα συμβούλια ή οι επιτροπές σύνδεσης έχουν συστήσει υποεπιτροπές για τις υποψήφιες χώρες της Κεντρικής και Ανατολικής Ευρώπης. Προτείνεται να συσταθούν οι ίδιες υποεπιτροπές για την Τουρκία στο πλαίσιο της επιτροπής σύνδεσης.Αποστολή των υποεπιτροπών είναι η προετοιμασία της εξέτασης της τουρκικής νομοθεσίας στους τομείς του κοινοτικού κεκτημένου και η παρακολούθηση της εταιρικής σχέσης για την προσχώρηση, την οποία η Επιτροπή προτίθεται να παρουσιάσει τον Οκτώβριο, σύμφωνα με την εντολή που έλαβε από το Ευρωπαϊκό Συμβούλιο του Ελσίνκι.Προτείνεται η σύσταση των ακόλουθων υποεπιτροπών:- Υποεπιτροπή ΕΕ-Τουρκίας αριθ. 1 για τη γεωργία και την αλιεία,- Υποεπιτροπή ΕΕ-Τουρκίας αριθ. 2 για την εσωτερική αγορά και τον ανταγωνισμό,- Υποεπιτροπή ΕΕ-Τουρκίας αριθ. 3 για το εμπόριο, τη βιομηχανία και τα προϊόντα ΕΚΑΧ,- Υποεπιτροπή ΕΕ-Τουρκίας αριθ. 4 για οικονομικά και νομισματικά θέματα, για τις κινήσεις κεφαλαίων και τις στατιστικές,- Υποεπιτροπή ΕΕ-Τουρκίας αριθ. 5 για την καινοτομία,- Υποεπιτροπή ΕΕ-Τουρκίας αριθ. 6 για τις μεταφορές, το περιβάλλον, την ενέργεια (περιλαμβανομένων των διευρωπαϊκών δικτύων),- Υποεπιτροπή ΕΕ-Τουρκίας αριθ. 7 για την περιφερειακή ανάπτυξη, την απασχόληση και την κοινωνική πολιτική,- Υποεπιτροπή ΕΕ-Τουρκίας αριθ. 8 για τα τελωνεία, τη φορολογία, τη διακίνηση ναρκωτικών και τη νομιμοποίηση παράνομων προσόδων.Η Επιτροπή συνιστά την έκδοση από το Συμβούλιο της συνημμένης απόφασης με τη μορφή κοινοτικής θέσης προς έγκριση από το συμβούλιο σύνδεσης.Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ - ΤΟΥΡΚΙΑΣ σχετικά με τη σύσταση υποεπιτροπών της επιτροπής σύνδεσηςΤΟ ΣΥΜΒΟΥΛΙΟ ΣΥΝΔΕΣΗΣ ΕΚ - ΤΟΥΡΚΙΑΣ,Έχοντας υπόψη:τη συμφωνία για την εγκαθίδρυση σύνδεσης μεταξύ της ΕΚ και της Τουρκίας και, ιδίως, το άρθρο 24,Εκτιμώντας τα ακόλουθα:(1) Η Τουρκία αποτελεί χώρα υποψήφια για προσχώρηση στην Ευρωπαϊκή Ένωση.(2) Το Ευρωπαϊκό Συμβούλιο που συνήλθε στο Ελσίνκι, στις 11 και 12 Δεκεμβρίου 1999, κάλεσε την Επιτροπή να επεξεργαστεί μιαν εταιρική σχέση για την προσχώρηση για την Τουρκία και να εγκαταστήσει τους κατάλληλους μηχανισμούς παρακολούθησης. Το Ευρωπαϊκό Συμβούλιο κάλεσε επίσης την Επιτροπή να προετοιμάσει την αναλυτική εξέταση του κοινοτικού κεκτημένου με την εν λόγω χώρα.(3) Στο πλαίσιο των επιτροπών σύνδεσης με τις άλλες υποψήφιες χώρες έχουν συσταθεί υποεπιτροπές, οι οποίες αποσκοπούν αφενός στην παρακολούθηση της υλοποίησης των προτεραιοτήτων που θέτουν οι εταιρικές σχέσεις για την προσχώρηση και αφετέρου στην προσέγγιση των νομοθεσιών.(4) Παρόμοιες υποεπιτροπές θα πρέπει επίσης να συσταθούν, για να επικουρούν την επιτροπή σύνδεσης ΕΚ - Τουρκίας που συγκροτήθηκε με την απόφαση αριθ. 3/64 του συμβουλίου σύνδεσης,ΑΠΟΦΑΣΙΖΕΙ:Άρθρο μόνοΣυγκροτούνται στο πλαίσιο της επιτροπής σύνδεσης ΕΚ - Τουρκίας οι υποεπιτροπές που απαριθμούνται στο παράρτημα.Οι υποεπιτροπές εργάζονται υπό την εποπτεία της επιτροπής σύνδεσης, στην οποία υποβάλλουν αναφορά μετά κάθε συνεδρίασή τους.Το συμβούλιο σύνδεσης δύναται να αποφασίσει τη σύσταση άλλων υποεπιτροπών ή ομάδων, καταργώντας τις υφιστάμενες υποεπιτροπές ή ομάδες.Η επιτροπή σύνδεσης εγκρίνει τους όρους εντολής των υποεπιτροπών, λαμβάνει κάθε άλλο αναγκαίο μέτρο για τη διασφάλιση της άρτιας λειτουργίας τους και ενημερώνει σχετικά το συμβούλιο σύνδεσης.Οι υποεπιτροπές δεν διαθέτουν εξουσία λήψης αποφάσεων.Βρυξέλλες, [...]Για το συμβούλιο σύνδεσηςΟ ΠρόεδροςΠΑΡΑΡΤΗΜΑ Συμφωνία σύνδεσης ΕΚ - ΤουρκίαςΥποεπιτροπές υπαγόμενες στην επιτροπή σύνδεσηςΟνομασία  //  Αρμοδιότητες1. Γεωργία και αλιεία  //  Γεωργικά προϊόντα και προϊόντα αλιείας.Γεωργική συνεργασία και αγροτική ανάπτυξη.Μεταποιημένα γεωργικά προϊόντα.Κτηνιατρικά και φυτοϋγειονομικά θέματα.Εμπορικά θέματα.2. Εσωτερική αγορά και ανταγωνισμός  //  Ελεύθερη κυκλοφορία των εμπορευμάτων, συμπεριλαμβανομένης της τυποποίησης, της πιστοποίησης, της διαπίστωσης της συμμόρφωσης και της εποπτείας της αγοράς.Δικαιώματα πνευματικής και βιομηχανικής ιδιοκτησίας.Δημόσιες συμβάσεις, προστασία των δεδομένων και αστικό δίκαιο.Εταιρικό δίκαιο, λογιστική και ηλεκτρονικό εμπόριο.Προστασία των καταναλωτών.Ανταγωνισμός και κρατικές ενισχύσεις.Υπηρεσίες, συμπεριλαμβανομένων των χρηματοοικονομικών υπηρεσιών (τράπεζες, ασφαλίσεις, επενδύσεις) και των ταχυδρομικών υπηρεσιών.Κυκλοφορία των εργαζόμενων, με εξαίρεση τον συντονισμό της κοινωνικής ασφάλισης.Δίκαιο εγκατάστασης, παροχή υπηρεσιών.Συμμετοχή της Τουρκίας στα κοινοτικά προγράμματα.3. Εμπόριο, βιομηχανία και προϊόντα ΕΚΑΧ.  //  Εμπορικά θέματα.Προϊόντα ΕΚΑΧ.Προώθηση των επενδύσεων.Μικρές και μεσαίες επιχειρήσεις και συμμετοχή της Τουρκίας στα κοινοτικά προγράμματα για τις ΜΜΕ.Βιομηχανική πολιτική και συνεργασία, τουρισμός.4. Οικονομικά και νομισματικά θέματα, κινήσεις κεφαλαίων και στατιστικές.  //  Οικονομικά και νομισματικά θέματα.Τρέχουσες πληρωμές και κινήσεις κεφαλαίων, συμπεριλαμβανομένης της προστασίας των επενδύσεων.Μεταρρύθμιση του χρηματοπιστωτικού τομέα.Στατιστική συνεργασία.5. Καινοτομία  //  Εκπαίδευση, περίοδοι άσκησης και νεολαία, καθώς και συμμετοχή της Τουρκίας στα κοινοτικά προγράμματα.Επιστήμη, έρευνα και τεχνολογική ανάπτυξη, καθώς και συμμετοχή της Τουρκίας στα προγράμματα ερευνών, τεχνολογικής ανάπτυξης και επίδειξης.Τηλεπικοινωνίες, τεχνολογίες πληροφοριών.Πολιτιστική συνεργασία και πολιτική του οπτικοακουστικού τομέα, καθώς και συμμετοχή της Τουρκίας στα κοινοτικά προγράμματα.6. Μεταφορές, περιβάλλον και ενέργεια, συμπεριλαμβανομένων των διευρωπαϊκών δικτύων  //  Μεταφορές.Περιβάλλον και συμμετοχή της Τουρκίας στα κοινοτικά προγράμματα.Ενέργεια, συμπεριλαμβανομένης της πυρηνικής ασφάλειας, και συμμετοχή της Τουρκίας στα κοινοτικά προγράμματα.7. Περιφερειακή ανάπτυξη, απασχόληση και κοινωνική πολιτική  //  Πολιτική απασχόλησης, κοινωνική πολιτική, συμμετοχή της Τουρκίας στα κοινοτικά προγράμματα στον κοινωνικό τομέα. Συντονισμός των κοινωνικών πολιτικών.Πολιτική περιφερειακής ανάπτυξης.8. Τελωνεία, φορολογία, διακίνηση ναρκωτικών και νομιμοποίηση παράνομων προσόδων  //  Τελωνειακή συνεργασία.Έμμεση φορολογία και συμμετοχή της Τουρκίας στα προγράμματα του φορολογικού τομέα.Νομιμοποίηση παράνομων προσόδων.Ναρκωτικά.Λογιστικός και δημοσιονομικός έλεγχος.